Ein Gedi Spa

Ein Gedi Spa var et velværesenter i Israel, i drift fra 1960 til 2020.

Anlegget lå ved Ein Gedi ved Dødehavet, omtrent en times kjøretur sør for Jerusalem. Det åpnet i 1960, og var drevet av en lokal kibbutz. Ein Gedi Spa lå opprinnelig like ved bredden av Dødehavet, men synkende vannstand gjorde at det etterhvert ble liggende over en kilometer unna sjøen. 

Sentralt i anlegget var et svovelbad som holdt en konstant temperatur på 39 °C.

Ein Gedi Spa stengte dørene i mars 2020, og har ikke åpnet siden. Nedleggelsen skjedde både på grunn av Covid-19-pandemien, og som en følge av at Dødehavet etterhvert var kommet flere kilometer unna på grunn av stadig synkende vannstand. Områdene rundt Dødehavet som blir liggende tørre grunnet den synkende vannstanden preges av stadig nye synkehull.

 Referanser 
«Med hodet over vannet». Bergensavisen, 10. november 1996.
«Dead Easy at the Dead Sea». Yoga Journal, nr. 139, mars-april 1998. ISSN 0191-0965
Nir Arielli (2025): The Dead Sea: A 10,000 Year History. Side 212. Yale University Press. ISBN 9780300281187.
«Ein Gedi Spa». The International Spa Guide (1999). Side 140. Bdit. ISBN 9781890618001

 Eksterne lenker 


Kategori:Byggverk i Israel
Kategori:Kursteder